Svetové dedičstvo UNESCOSvetové dedičstvo UNESCO

**Park Retiro** alebo **Park Buen Retiro,** ľudovo nazývaný **Retiro**, je historická záhrada a mestský park v Madride v Španielsku. Považuje sa za jednu z hlavných turistických atrakcií mesta vďaka početným architektonickým, sochárskym a krajinným celkom zo 17. až 21. storočia. Z nich vyniká hlavne *Pamätník Alfonza XII.*, Krištáľový palác, Veľké jazero, námestie Parterre, *Brána Filipa IV.*, *Kráľovské astronomické observatórium* a fontána *Alcachofa*. Okrem toho sa tu nachádzajú aj významné pozostatky Kaplnky svätého Pelaya a Izodora s rímskym pôvodom.

Flóra a fauna
-------------

### Flóra

Listnaté stromy v tzv. Madridskej záhrade, inšpirácia romantizmom
Mandľovník vo Francúzskej záhrade
Retiro disponuje rôznorodou vegetáciou v ktorej sa navzájom ovplyvňujú tri veľké úrovne vegetačnej stratifikácie (trávnatá, kerová a stromová), a to samostatne i medzi sebou. Najpočetnejšia je posledná spomínaná vrstva. V inventári v roku 2014 napočítali spolu 19 034 exemplárov. Veľmi podobné číslo namerali v roku 2012 (19 402) a zároveň omnoho väčšie ako v roku 2004 (17 859), keď sa uskutočnil prvý dôveryhodný súpis. Počet druhov stromov sa zvýšil na 167, čo je o tridsať viac ako v 2004.

Najväčšiu časť stromov v parku tvoria pagaštany konské, viac ako 6 500 kusov, ktoré tvoria 34,5 % lesnej vegetácie. Vo veľkej vzdialenosti za nimi sa umiestnili platany javorolisté (956 ks, 5 %), judášovce strukové (781 ks, 4,1 %) a trachykarpy konopné (651 ks, 3,4 %). Hojne zastúpené sú aj javore poľné, cédre atlantské, brestovce južné, cyprusy vždyzelené, gledíčie trojtŕňové, vtáčie zoby obyčajné, borovice píniové, mandľovníky, duby, agáty biele, sofory, bresty hrabolisté a bresty sibírske. Z každého druhu sa tu nachádza viac ako 300 exemplárov.

Výsadba v Retire prebiehala v 18. až 21. storočí s ohľadom na špecifické krajinné štýly. Každý z nich podmieňuje skladbu a rozdelenie rastlinných druhov v jednotlivých sektoroch. Preto majú listnaté stromy významné postavenie v niektorých záhradách z 19. storočia a dotvárajú romantický ideál krajiny. Na druhej strane na námestí Parterre v barokovom štýle prevládajú vždyzelené zastrihávané kríky a stromy. Tým sa dosiahlo vytvorenie veľkých otvorených priestorov, takmer bez tieňa, v súlade s vkusom 18. storočia.

V 20. storočí niektoré areály navrhli ako malé botanické záhrady. Výborným príkladom je *Rosaleda*, v ktorej sa nachádza viac ako 4 000 ružových kríkov štyroch rôznych druhov, Francúzska záhrada tvorená približne 300 mandľovníkmi a Záhrada trvaliek a vysokohorských rastlín, kde nájdeme sekvojovec mamutí, maklúru pomarančovú, či araukáriu.

#### Botanický chodník a jedinečné stromy

Plán botanického chodníka
Retirský botanický chodník vznikol z iniciatívy správy pre životné prostredie a dopravu mesta Madrid. Snažia sa ním o rozšírenie botanických hodnôt parku. Trasa má dĺžku osem kilometrov a je rozdelená do siedmich sekcií, tzv. botanických ciest, vďaka ktorým sa môžeme priblížiť k 80 druhom stromov, teda k 48 % z celkového počtu druhov v Retire.

Cesta zahŕňa aj návštevu šiestich jedinečných stromov. Oblasť Madrid ich vyhlásila za ojedinelé z dôvodu ich biologického, estetického alebo historického záujmu, či z dôvodu ich vzhľadu alebo rozsahu:

* Tisovec mexický na námestí Parterre, považovaný za najstarší strom v parku Retiro a pravdepodobne aj v Madride. Prevládal názor, že ho vysadili v 17. storočí v čase zriadenia kráľovského sídla, ale nedávne štúdie odhadujú jeho vek na 200 rokov.
* Borovica halepská v Rosaledskej záhrade vysoká 35 metrov a stará približne 200 rokov. -
* Trachykarp konopný vo vodnej priekope Patinar.
* Tisovec dvojradový vysadený v rybníku Krištáľového paláca.
* Javor cukrový v záhradách Cecilia Rodrígueza s rozvetveným kmeňom do štyroch veľkých častí.
* Céder libanonský vedľa pamätníka generála Martíneza Campa s priemerom takmer 3,5 metra a vekom približne 100 rokov.

Galéria
-------

* letecký záber parkuletecký záber parku
* Křišťáľový palácKřišťáľový palác
* pamätník Alfonza XII.pamätník Alfonza XII.
* Paseo de la ArgentinaPaseo de la Argentina
* kráľovské observatóriumkráľovské observatórium
* miestna alejmiestna alej
* Velazquezov palácVelazquezov palác
* Tisovce dvojradové v rybníku Krištáľového palácaTisovce dvojradové v rybníku Krištáľového paláca

Iné projekty
------------

Commons
* Spolupracuj na Commons Commons ponúka multimediálne súbory na tému **Park Retiro v Madride**

Externé odkazy
--------------

* Fotografie Parku Retiro

  


| * z
* d
* u
Španielske pamiatky na zozname svetového dedičstva UNESCO |
| --- |
| 
* Alhambra, Generalife a Albayzín, Granada
* Katedrála v Burgose
* Córdoba – historické centrum
* El Escorial
* Diela Antonia Gaudího
* Jaskyňa Altamira
* Pamiatky Ovieda a Astúrie
* Ávila
* Segovia a jej akvadukt
* Santiago de Compostela
* Národný park Garajonay
* Toledo
* Mudejarská architektúra v Aragónsku
* Cáceres
* Katedrála, alkazár a Archivo General de Indias v Seville
* Salamanca
* Kláštor Poblet
* Archeologická lokalita Mérida
* Trasa pútnikov do Santiago de Compostela
* Kláštor Santa Maria de Guadalupe
* Národný park Doñana
* Cuenca
* Valencia
* Las Médulas
* Monte Perdido
* Kláštory San Millán de Yuso a San Millán de Suso
* Palau de la Música Catalana a Hospital de la Santa Creu i Sant Pau v Barcelone
* Skalné umenie v Stredomorskej panve na Pyrenejskom polostrove
* Alcalá de Henares – univerzita a sväté miesto
* Ibiza
* San Cristóbal de La Laguna
* Tárraco – archeologická lokalita
* Atapuerca – archeologická lokalita
* Románske kostoly vo Vall de Boí
* Palmový háj v Elche
* Lugo – rímske hradby
* Kultúrna krajina Aranjuez
* Úbeda a Baeza – renesančné monumentálne celky
* Skalné maľby v údolí Côa a Siega Verde
* Biskajský most
* Národný park Teide
* Herkulova veža
* Kultúrna krajina Serra de Tramuntana
* Dedičstvo ortute – Almadén a Idrija
* Dolmeny v Antequere
* Pôvodné bukové lesy Karpát a ďalších oblastí Európy
* Medina Azahara
* Kultúrna krajina Risco Caído a posvätné hory na Gran Canaria
* Paseo del Prado a park Retiro v Madride

 | Vlajka Španielsko |